Concello de Lourenzá.
A **faba de Lourenzá** é unha variedade de feixón con Indicación Xeográfica Protexida da zona de Lourenzá.

Características
---------------

O seu cultivo está favorecido pola climatoloxía continental da zona, con choivas abundantes (1.200 - 1.400 mm ao ano) e temperaturas suaves (12 a 14 °C anuais). Na zona predominan os solos francos e franco-lamacentos, con valores de acidez cun pH de entre 7 e 5.

Historia
--------

A vida económica da zona estivo determinada pola celebración periódica de feiras de gando e produtos agrícolas, os días 9 e 28 de cada mes. O mercado de fabas de Lourenzá está documentado dende o século XVIII.

Nas décadas de 1970 e 1980, debido á decadencia do sector lácteo, déuselle pulo á produción da faba e do liño, dada a estacionalidade destes cultivos (duran 6 meses). Desde 1990, ano da creación da festa da faba, cobrou especial relevancia o mercado de fabas por xunto entre outubro e xaneiro. Este mercado consolidouse a comezos do século XXI, acadándose as 600 toneladas de transacción anual.

O concello de Lourenzá fomentou a profesionalización do sector coa construción da Lonxa de Horta, Flor e Faba.

No ano 2000 a Xunta de Galicia apoiou a aprobación da denominación de orixe protexida para as fabas cultivadas na Mariña lucense. O distintivo, á espera da aprobación do Ministerio de Agricultura de España e do departamento correspondente da Unión Europea, abranguirá a leguminosa producida nos concellos de Alfoz, Barreiros, Burela, Foz, Lourenzá, Mondoñedo, A Pontenova, Ribadeo, Trabada, O Valadouro, O Vicedo, Viveiro e Xove.

Variedades
----------

Na actualidade hai dúas variedades principais: a Faba Galaica e a Faba do Marisco, as dúas pertencentes á especie *Phaseolus vulgaris L.*.

Enfermidades
------------

O cultivo da faba pode verse afectado por diversas pragas (mosca da semente, pulgóns e gurgullos, que poden chegar a estragar a colleita enteira) e enfermidades (fungos).

Notas
-----

1. ↑  *A produción agrícola é do máis vario e selecto, como corresponde a un terreo tan fértil e ameno. Dende as plantas tropicais ata as propias de climas temperados, e aínda fríos, todo se cultiva aquí, podendo sen esaxeración afirmarse que é o val de Lourenzá o xardín da provincia (...); que en 1787 existían (...) fanegas de fabas (...)*. Arquivo de Xeografía Xeral do Reino de Galicia.

Véxase tamén
------------

### Outros artigos

* Denominacións de Orixe de Galicia

### Ligazóns externas

* Centro de interpretación da faba de Lourenzá Arquivado 02 de marzo de 2011 en Wayback Machine.

| * v
* c
* e
Denominacións de Orixe de Galicia e I.X.P. |
| --- |
| Bebidas espirituosas | 
* Augardente
* Augardente de herbas
* Licor café
* Licor de herbas

 |
| Carnes | 
* Ternera Gallega
* Lacón Gallego

 |
| Queixos e manteigas | 
* Arzúa-Ulloa
* Cebreiro
* Tetilla
* San Simón da Costa

 |
| Embutidos | 
* Lacón galego

 |
| Froitas | 
* Castaña de Galicia

 |
| Hortalizas | 
* Grelos de Galicia
* Pataca de Galicia
* Pemento de Padrón
* Pemento da Arnoia
* Pemento do Couto
* Pemento de Oimbra

 |
| Legumes | 
* Faba de Lourenzá

 |
| Mel | 
* Mel de Galicia

 |
| Peixes, moluscos e crustáceos | 
* Mexillón de Galicia

 |
| Panadería, pastelería, repostería | 
* Pan de Cea
* Pan galego
* Torta de Santiago

 |
| Viños | 
* Monterrei
* Ribeiro
* Rías Baixas
* Valdeorras
* Ribeira Sacra

 |